id en en en en id en en fr ms ca id en en en id en en fr ms ca id id id id id id id id en id sv id ms ms id id id id ms id id id ro ms id id id id id id id id id id id id ms id id id id id id id ms id ms id id ms id id id id id id id id id id id id id id id en en en en de en en nl en en en id id en id en id en ms fr en id id en ceb en id id id ms en en en en en en en id en ms en id en ms en id en en en id en id en en en en fa en en en en en en es en en ms en fr en en en en en id en en
Salah Mendengar Bukan Akibat Sakit Telinga – Saifulislam.Com
Wednesday , October 5 2022
“Ya Allah, rezekikanlah kami kefahaman!” mulut melafaz doa.
Rupa-rupanya FAHAM itu adalah rezeki.
Andai faham itu rezeki, maka jalan kepadanya sama seperti rezeki-rezeki yang lain.
Rezeki wang, datangkah ia berkepuk jatuh dari langit?
Tentu sahaja tidak. rezeki wang datang dengan kerja dan usaha. Perlu berusaha.
Seorang anak muda berusaha untuk mencari rezeki wang. Dia membuka meja untuk menjual modem Broadband, di bawah redup pohon bidara, di tepi sebuah lorong yang orang tidak berapa lalu. Berpeluh dari pagi hingga ke petang. Menjelang sore, terjualkah modem beliau?
Jika syarat rezeki itu ialah berusaha, bukankah beliau sudah berusaha?
Tentu sahaja beliau sudah berusaha.
Berpeluh, masa dan sabar, dari pagi hingga ke petang. Tetapi usahanya tidak membuahkan hasil. Puncanya, beliau SALAH CARA dalam BERUSAHA.
Jual modem Broadband di bawah pohon bidara? Pohon bidara itu pun orang sudah takut melihatnya. Mungkin ada yang sampai terdetik, “yang di bawah pokok itu manusia atau jembalang?” Lorong itu pula tidak ditempuh orang. Maka usahanya memang usaha. Tetapi hasilnya tiada. Semua kerana salah cara dalam berusaha.
Samalah juga dengan rezeki faham.
Bukan semua orang yang berusaha datang ke majlis ilmu akan faham. Mereka yang tidak ke majlis ilmu sudah tentu bermasalahnya dia. Tetapi yang datang pun, sama ada majlis ilmu secara mengadap, mahu pun dengan melayari halaman-halaman web sebagai sumber ilmu, bukan semua yang berakhir dengan FAHAM.
Ramai yang gagal faham.
Tetapi salah cara dalam berusaha.
Albaab itu adalah kata jamak daripada Lubb.
Ia memberikan maksud ‘ISI’ atau ‘INTI’.
Justeru Ulul Albaab memberi makna orang yang dapat isi, bukan kulit. Jika dikaitkan ia dengan faham, maknanya orang yang ULUL ALBAAB itu adalah orang yang faham isi, bukan faham kulit. Dalam bahasa mudahnya, orang yang get the point.
Ada 16 ayat di dalam al-Quran Allah Subhanahu wa Ta’aala menyebut tentang karakter Ulul Albaab.
Namun karakter yang satu ini, berkait secara langsung dengan soal rezeki faham:
“Yang berusaha mendengar perkataan-perkataan yang sampai kepadanya lalu mereka memilih dan menurut akan yang sebaik-baiknya; mereka itulah orang-orang yang diberi hidayah petunjuk oleh Allah dan mereka itulah para Ulul Albab.” [al-Zumar 39: 18]
Syarat pertama untuk jadi orang yang fahamnya adalah faham isi, dia perlu ada kemahiran mendengar.
Dengar dahulu pendapat-pendapat yang datang kepadanya.
Memilih dan komited pada mengikut yang terbaik.
Itulah pra syarat orang yang mendapat hidayah.
Petunjuk… kunci kepada penyelesaian.
BAGAIMANA MENDENGAR DENGAN KEMAHIRAN TINGGI?
Mendengar, dengan telinga yang dua berbanding mulut yang satu itu, biar sekali ganda lebih bersungguh berbanding dengan bercakap.
Rehatkan persepsi, rehatkan pengalaman silam, rehatkan apa yang kita telah tahu, bukakan diri untuk mendengar dengan empati, supaya apa yang didengar bukan mengikut kehendak kita yang mendengar, tetapi mendengar seperti yang sepatutnya didengar.
Apabila ada sesuatu yang kita rasa tidak setuju, jangan cepat melatah melulu. Kawal diri, dengar atau baca sekali lagi, nilaikan apa yang kita faham.
Apakah kefahaman kita memang apa yang dimaksudkan oleh pihak yang bercakap?
Atau ia hanya persepsi kita?
Misalnya, tatkala seseorang berbicara tentang nuklear, jangan cepat melatah pada menganggap semua yang bercakap kritis tentang nuklear itu mengkritik teknologi nuklear. Mungkin yang dikritiknya adalah integriti pihak pemaju projek nuklear. Bukan teknologi nuklear. Tatkala kita melulu dalam berkata, yang terserlah adalah kegopohan kita. Latah yang melunturkan kesarjanaan pengetahuan kita sendiri. Maka jangan terlalu cepat memberikan maklum balas. Fikir seketika, dan nilaikan semula.
Jangan tergopoh apabila membaca label ‘wine vinegar’, suara dalam kepala kita kuat menyuruh fokus kepada perkataan ‘wine’ dan terkabur daripada ‘vinegar’.
Jangan melenting apabila isu DNA babi terbit, kita hanya memaparkan kepakaran kita mengulas tentang babi, tetapi tidak menghalusi maksud DNA yang memang maha halus itu.
Jangan dengar dan baca apa yang kita mahu dengar dan baca sahaja.
Dengar apa yang orang mahu kita dengar.
Dengar apa yang sepatutnya kita dengar.
Jangan dengar hanya pada perkataan sahaja.
Dengar juga apa yang tidak diperdengarkan, dengan perkataan.
Dengar pada memahami bahasa tubuh badan.
Dengar pada memahami intonasi berbicara.
Bukan semua yang mengkritik kita, adalah musuh kita.
APA SYARAT MENDAPAT KEMAHIRAN INI?
‘Manusia kulit’ berkomunikasi antara mulut dan telinga.
‘Manusia isi’ berkomunikasi dengan hati.
Komunikasi kulit, menganggap iPhone 6 adalah alat komunikasi paling canggih. Walhal jika hati tidak mahu berbicara, butang merah juga yang ditekannya. Secanggih mana pun telefon, akhirnya tidak dapat berbicara dan mendengar juga.
Komunikasi hati, lain kisahnya. Biar pun terpaksa naik bas loncat bersalin bas tiga kali, semuanya sanggup ditempuh kerana hati benar-benar mahu berjumpa dan berbicara.
Justeru komunikasi Ulul Albab banyak memerlukan pembaikan hati.
Perbaiki hati, agar ada ukhuwwah, ada empati.
Dengan hati yang mahu berkomunikasi, kita lebih sabar dalam mendengar.
Mendengar secara salah, bukan penyakit telinga. Ia penyakit hati.
Akibatnya, kita gagal memahami.
Previous Berbilang Jamaah: Antara Saranan Stephen Covey dan Sa’id Hawwa
Next Ilmu Kemanusiaan Untuk Memenangkan Perjuangan Islam?
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
13/06/2014 at 11:23 AM
Syukran, ustaz atas artikel yang sangat baik buat saya membina kemahiran manusiawi kulit dan isi.
Kadang – kadang, bukan kadang tetapi selalu apa yang kita dengar sama ada ceramah/kuliah “istilah masuk telinga kanan keluar telinga kiri” itu terjadi. Fokus kita lebih tetapi fahamnya kurang dan bila kita pulang ingin menerangkan boleh jadi salah sampai.
Budaya sekarang, guru berkitab anak murid tanpa buku dan pen. Alatnya kurang. Adabnya apa lagi.
Mohon cadangan daripada ustaz. Syukran. Assalamualaikum wrh.
15/06/2014 at 12:38 AM
Terima kasih ustaz for this article.
18/06/2014 at 12:52 PM
Bukan semua orang nak rehatkan persepsi sendiri apabila mendengar sesuatu dari orang lain. Merehatkan persepsi itu pun perlukan skill mendengar dan berfikir.
04/12/2014 at 11:52 AM
Terima kasih ustaz.Artikel yg sungguh mengesankan terutama ttg Ulul Albab.Dan saya teringin menggabungkan dgn kata2 Salim A.Fillah “Ulul Albab bukan saja beriman kpd Allah, berharap kpsNya dan takut akan MyrkaNya, malah mereka bersemangat belajar dan menyimak sejarah dan kisah masa lalu agar menjadi pelajaran penting bg hari2 di hadapan.”Terima kasih ustaz hasrizal dan ustazsalim kerana mentedarjan saya bahawa ULUL ALBAB PUN BELAJAR.
04/12/2014 at 12:02 PM
06/11/2015 at 9:50 AM
Terima kasih ustaz. Pernah juga terfikir pasal rezeki kefahaman ni. Rasa kesal sangat bila masuk majlis ilmu tapi tak faham apa yang disampaikan.Doa Murah Rezeki & Pantang Larang Rezeki
Pingback: ‘Confirmation Bias’: Helah Minda Dalam Mencari Hujah – Saifulislam.Com
Pingback: Jaddid Hayatak : Sikap Umat Islam Terhadap Kebangkitan Rasionaliti di Barat, Komentar Muhammad al-Ghazali | BUKUDUATIGA.COM
Leave a Reply to diana ariffin Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved